იმედი (ტელეკომპანია) - ვიკიპედია

# იმედი (ტელეკომპანია)

### ვიკიპედიიდან

ტელეკომპანია იმედის ლოგო

იმედი — კერძო ტელეკომპანია საქართველოში, დაფუძნდა 2001 წლის დეკემბერს. მისი დამფუძნებელია ჰოლდინგი ს. ს. ი-მედია. ტელეკომპანიის გარდა ჰოლდინგის სტრუქტურა საგამომცემლო, რადიო, ტელეპროდუქციის მწარმოებელ და სხვა კომპანიებს აერთიანებს. თავად ჰოლდინგი ინვესტორთა ჯგუფის მფლობელობაშია და მას ბატონი ბადრი პატარკაციშვილი ხელმძღვანელობს. ტელეკომპანია იმედის გენერალური დირექტორია ბიძინა ბარათაშვილი.

## [რედაქტირება] ზოგადი ინფორმაცია

კომპანიის დევიზია წარმოდგენილი პროდუქციის მაღალი ხარისხი, მომწოდებლებთან და კლიენტებტან თვისობრივად ახალი ურთიერთობების დამყარება, საქართველოს თითქმის მთელი ტერიტორიაზე ტელესიგნალის გავრცელება და რაც შეიძლება ფართო აუდიტორიის დაინტერესება.

ტელეკომპანიის ტექნიკურ ხარისხს უზრუნველყოფს თანამედროვე სატელევიზიო ტექნოლოგიები. ინგლისურმა კომპანიამ „On-Air Systems“ „იმედის“ მაუწყებლობისათვის ავტომატიზირებული სისტემა დაამონტაჟა. ფირმა „Rhode & Schwarz“, კი ტელესიგნალის გავრცელებაზე ზრუნავს.

კომპანიის ჩამოყალიბების საწყის ეტაპზე „იმედის“ კონსულტანტები იყვნენ: ჟურნალისტი ვლადიმერ პოზნერი, ამერიკული საკონსულტაციო კომპანია “Quadrant Entertainment Group” და ნორვეგიული კომპანია „Teleplan“. ამჟამად „იმედს“ სხვა ექსპერტებთან ერთად კონსულტაციას კირილ ლეგატი უწევს.

იმედი უარს აცხადებს არალიცენზირებული პროდუქციის ტელე-ეთერში გაშვებაზე. იმედის ხელმძღვანელობა მიიჩნევს, რომ ტელეკომპანიის სამომავლო ინტერესებისათვის აუცილებელია წამყვან ვიდეო, მუსიკალურ და კინო პროდუქციის მომწოდებლებთან სამართლებრივი ურთიერთობების დამყარება. ამასთან პარტნიორებთან გამჭირვალე ურთიერთობები ხელს შეუწყობს მათი საავტორო უფლებებისა და ინტერესების დაცვას.

საქართველოს ზოგიერთმა ძნელადმისადგომმა რეგიონმა სატელევიზიო სიგნალი პირველად სწორედ ტელეკომპანია ”იმედის” საშუალებით მიიღო.[საჭიროებს წყაროს მითითებას]

2004 წელს ტელეკომპანია იმედი ოლიმპიური თამაშების ექსკლუზიური მომწოდებელი იყო საქართველოს ტერიტორიაზე.

იმედის გადაცემათა ბადე განსაკუთრებული ადგილი მუსიკალურ-გასართობ პროგრამებს ეთმობა. ამასთან იმედი უახლესი მუსიკალური პროდუქციის ჩვენების სატელევიზიო უფლებასაც ფლობს.

ტელეკომპანია იმედი ასევე გადმოსცემს საკუთარ სერიალებსა და მხატვრულ ფილმებს. მაუწყებლობა ხორციელდება 24-საათიან რეჟიმში, ხოლო საინფორმაციო გამოშვება საათობრივად.

## [რედაქტირება] ახალი ამბების პორტალი

IMEDINEWS - ახალი ამბების პორტალი

2006 წლის ბოლოდან ტელეკომპანიის ბაზაზე შეიქმნა ახალი ამბების პორტალი IMEDINEWS.GE, რომლის საშუალებით ინტერნეტისა და კომპიუტერის ნებისმიერ მფლობელს შეუძლია მიიღოს ოპერატიული ახალი ამბები, ვიდეო და ფოტო მასალები, უყუროს ქრონიკის რეპორტაჟებსა და საკვირაო ტელეჟურნალ ”დროების” სიუჟეტებს.

რესურსი სამ ენოვანია - უკანასკნელი ცნობები ქართულ, რუსულ და ინგლისურ ენებზეა ხელმისაწვდომი.

ყოველდღიურად ხდება 100 მეგაბაიტამდე ვიდეომასალის განთავსება მსოფლიოს ყველა რეგიონში განთავსებულ გლობალურ სტრიმინგ-სერვერებზე, რაც საშუალებას იძლევა, რომ ვიდეო ფაილები მაქსიმალური სიჩქარით მიეწოდოს ყველა ქვეყანაში მყოფ მომხმარებელს.

## [რედაქტირება] ტექნიკური ინფორმაცია

ტელეკომპანიას გააჩნია სამი – საინფორმაციო, სპორტის და შემოქმედებითი სტუდია, პავილიონი, ორი სააპარატო, 16 სამონტაჟო, საგრიმიორო, სადეკორაციო და სარემონტო ჯგუფი. საეთერო მომსახურება ავტომატიზირებული სისტემით ხორციელდება.

„იმედი“ აღჭურვილია: პროფესიული კამერების ბაზა Sony-ს DVCAM-ის ფორმატის 150-ე, 250-ე და 370-ე სერიის ვიდეოკამერებით. ტელეკომპანიას გააჩნია სტედიკამი, ურიკა რელსებზე, კამერის ამწე, აგრეთვე 8 კამერიანი მოძრავი სატელევიზიო სადგური.

პირდაპირი ჩართვებისათვის გამოიყენება სარელეო სადგურები და კოსმოსური გადამცემები „FLY-AWAY“.

ტელევიზია მუშაობს ციფრულ რეჟიმში (გამოსახულება და სტერეო ხმა), თუმცა მოსახლეობას, თუ ისინი სატელიტის საშუალებით არ იღებენ სიგნალს, გამოსახულება ანალოგურ ფორმატში მიეწოდება.

ტელეკომპანია იმედის მაუწყებლობისათვის მაღალტექნოლოგიური ავტომატიზირებული სისტემა ინგლისურმა კომპანიამ On-Air Systems-მა დაამონტაჟა. ტელესიგნალის გავრცელებაზე კი, ფირმა Rhode & Schwarz ზრუნავს. მისი 12 მაღალხარისხიანი გადამცემები საქართველოს სხვადასხვა რეგიონებში: მარნეულში, ყვარელში, თელავში, თბილისში, გორში, ქუთაისში, ზუგდიდში, ფოთში, ბათუმში, ოზურგეთში, ახალქალაქში, ბორჯომში ზესტაფონშია განლაგებული.

ტელეკომპანია იმედი დეციმეტრულ დიაპაზონზე მაუწყებლობს. კოსმოსური სადგური Eurasiasat 42 E საქართველოს მთელს ტერიტორიაზე საუკეთესო, ციფრული სიგნალის გავრცელების საშუალებას იძლევა.

ტელეკომპანია „იმედის“ პროგრამებს საქართველოს ქალაქები შემდეგ არხებზე იღებენ:

- თბილისი - 30
- ზუგდიდი - 41
- ყვარელი - 33
- ფოთი - 25
- გორი - 22
- ბათუმი - 27
- მარნეული - 21
- თელავი - 43
- ქუთაისი - 33
- ახალქალაქი - 27

ტელეკომპანია იმედი თავისი მაუწყებლობით საქართველოს ტერიტორიის 70%-ზე მეტს მოიცავს, რაც ქვეყნის მოსახლეობის დაახლოებით 80%-ია.

## [რედაქტირება] რესურსები ინტერნეტში

- ტელეკომპანია იმედის ოფიციალური ვებგვერდი
- IMEDINEWS.GE - ახალი ამბების პორტალი

Retrieved from "http://ka.wikipedia.org../../../%E1%83%98/%E1%83%9B/%E1%83%94/%E1%83%98%E1%83%9B%E1%83%94%E1%83%93%E1%83%98_%28%E1%83%A2%E1%83%94%E1%83%9A%E1%83%94%E1%83%99%E1%83%9D%E1%83%9B%E1%83%9E%E1%83%90%E1%83%9C%E1%83%98%E1%83%90%29.html"

კატეგორიები: სტატიები დაუსაბუთებელი მტკიცებებით | საქართველოს მასმედია

##### Views

- სტატია
- განხილვა
- მიმდინარე შესწორება

##### მონაწილეობა

- შესავალი
- ინფორმაცია
- დახმარება
- ფორუმი
- შეწირულობები

##### ძიება